**"קיפוד הזהב" גאה להשיק**

**VOD של התיאטרון העצמאי והפרינג'**

בעקבות מגפת הקורונה והשבתת התיאטראות שבאה בעקבותיה, עמותת **קיפוד הזהב – פרס תיאטרון הפרינג'** השיקה לאחרונה באתר שלה ([www.kipodhazahav.co.il](http://www.kipodhazahav.co.il)) שירות VOD ראשון מסוגו של הצגות עצמאיות. מדובר במאגר וידאו עשיר ומגוון, הכולל בשלב זה מעל 80 הצגות מצולמות באורך מלא מכל השנים ובמגוון ז'אנרים. עם הקבוצות והיוצרים, שיצירותיהם זמינות לצפייה באתר נמנים ניקו ניתאי ז"ל, תיאטרון קליפה, סמדר יערון, עירא אבנרי, יואב ברתל ואביגיל רובין, דליה שימקו, נטלי צוקרמן, אלמה וייך חושן, ארי טפרברג, תיאטרון נוצר, אפרת שטינלאוף, מרט פרחומובסקי ורבים אחרים.

מעמותת "קיפוד הזהב" נמסר, כי המטרה בהקמת הVOD היא יצירת פלטפורמה דיגיטלית מרכזית עבור הקהל של התיאטרון העצמאי בישראל ויצירת בסיס לשימור הזיכרון של התחום. גם בתום הקורונה.

השקת הVOD של התיאטרון העצמאי והפרינג' היא שלב נוסף ברפורמה ב"קיפוד הזהב", שהחלה בתחילת השנה שעברה. במסגרת הרפורמה הוקמה **האקדמיה לתיאטרון עצמאי והפרינג'**, שבוחרת את הזוכים בפרסים, וכן נוסד **פסטיבל קיפוד הזהב**, המציג בשבוע אחרד את כל ההצגות המועמדות לפרסים לצד מפגשים עם יוצרים ואירועים מיוחדים.

ניתן לצפות בהצגות באתר קיפוד הזהב: [www.kipodhazahav.co.il](http://www.kipodhazahav.co.il))

לראיונות ופרטים נוספים: קרנית בסון, 052-4299441